Belɛid, yuweḍ-d lweqt yuɣal yessen imrabḍen irumyen, walan-t belli iḥemmel aṭas ad yaru ɣef teqbaylit d wayen akk yerzan tudert n Leqbayel deg taddart, ssumren-as ad yaru timucuha n teqbaylit s tutlayt n tyemmat, s taqbaylit. Belɛid, yedhec, yewhem imi ur yesɛi ula d yiwet n takti ara t-yeǧǧen ad yessin amek ara ttwarun yisekkilen n teqbaylit. Fkan-as yimṛabḍen-nni irumiyen tikti lɛali, d ayen i t-yeǧǧăn ad yesɛu tabɣest iwakken ad d-yesnulfu isekkilen imaynuten s teqbaylit, iwakken ad yessenfali s tutlayt swayes yenṭeq i tikkelt tamenzut deg tudert-is.39